CELEX: C2006/178/36
Language: da
Date: 2006-07-29 00:00:00
Title: Sag C-225/06 P: Appel iværksat den  16. maj 2006  af Athinaïki Oikogeniaki Artopoiia AVEE til prøvelse af dom afsagt af Retten i Første Instans (Tredje Afdeling) den  15. marts 2006  i sag T-35/04 — Athinaïki Oikogeniako Artopoiia AVEE mod Kontoret for Harmonisering i det Indre Marked (Varemærker og Design) (KHIM), Ferrero OHG mbh

29.7.2006   
            
            
               DA
            
            
               Den Europæiske Unions Tidende
            
            
               C 178/22
            
         Appel iværksat den 16. maj 2006 af Athinaïki Oikogeniaki Artopoiia AVEE til prøvelse af dom afsagt af Retten i Første Instans (Tredje Afdeling) den 15. marts 2006 i sag T-35/04 — Athinaïki Oikogeniako Artopoiia AVEE mod Kontoret for Harmonisering i det Indre Marked (Varemærker og Design) (KHIM), Ferrero OHG mbh
   (Sag C-225/06 P)
   (2006/C 178/36)
   Processprog: engelsk
   Parter
   
      Appellant: Athinaïki Oikogeniaki Artopoiia AVEE (ved attorney at law A. Tsavdaridis)
   
      De andre parter i appelsagen: Kontoret for Harmonisering i det Indre Marked (Varemærker og Design), Ferrero OHG mbh
   Appellanten har nedlagt følgende påstande
   
               —
            
            
               Den anfægtede dom afsagt af Retten i Første Instans ophæves.
            
         
               —
            
            
               Indsigelsen mod registrering af det ansøgte mærke forkastes endeligt og i sin helhed.
            
         
               —
            
            
               Harmoniseringskontoret og intervenienten tilpligtes at betale sagens omkostninger, herunder omkostningerne forbundet med indsigelsesproceduren, sagen for appelkammeret og sagen for Retten i Første Instans.
            
         Anbringender og væsentligste argumenter
   Appellanten har gjort gældende, at Retten i Første Instans har fejlfortolket artikel 8, stk. 1, litra b, i forordning (EF) nr. 40/94 (1), idet:
   Retten i Første Instans overså, at bedømmelsen af risikoen for forveksling afhænger af en lang række faktorer, som nævnt i syvende betragtning til Rådets forordning (EF) nr. 40/94 (2), navnlig af, hvor kendt varemærket er på markedet, og ikke kun af, hvor stor ligheden er mellem varemærket og tegnet og mellem de pågældende varer eller tjenesteydelser.
   Det ældre varemærke »Ferrero« anvendes ikke til at identificere varer, der sælges på det tyske marked. Uanset hvor stor ligheden er mellem de to tegn, er der derfor ikke risiko for forveksling hos den tyske gennemsnitsforbruger, der ikke forbinder varemærket »Ferrero« med appellantens varer.
   Endvidere overså Retten i Første Instans, at der ifølge Domstolens faste praksis skal foretages en helhedsvurdering af risikoen for forveksling hos den relevante kundekreds under hensyntagen til alle de relevante faktorer i det foreliggende tilfælde. Desuden indebærer en helhedsvurdering af risikoen for forveksling et vist indbyrdes afhængighedsforhold mellem de relevante faktorer. Appellanten har anført, at såfremt Retten i Første Instans havde taget hensyn til det indbyrdes afhængighedsforhold mellem de relevante faktorer, ville den have nået til det resultat, at risikoen for forveksling er ringe.
   
      (1)  EFT L 11, s. 1.
   
      (2)  EFT L 209, s. 18-19.